Bakgrunnen for avtalen var at kong David II av Skottland ble tatt til fange etter slaget ved Neville's Cross den 14. oktober 1346. Deretter satt kongen 11 år i Tower of London mens Skottland ble styrt av hans stedfortreder og nevø, Robert Stewart, den 7. High Stewart. Kong Edvard III av England forsøkte å få innsatt Edward Balliol på den skotske tronen istedenfor kong David II, sønn av Robert Bruce.